**Ministru kabineta noteikumu projekta**

**„Personu apliecinošu dokumentu informācijas sistēmas noteikumi”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Personu apliecinošu dokumentu informācijas sistēmas noteikumi” (turpmāk – Projekts) izstrādāts saskaņā ar Personu apliecinošu dokumentu likuma (turpmāk – Likums) 8.panta trešo daļu un Ministru kabineta 2010.gada 10.augusta sēdes protokollēmuma Nr.41 71.§ (turpmāk – protokollēmums) 8. punktā noteikto (nozaru ministrijām kā finansējuma saņēmējiem vai kā tiešās pārvaldes iestādēm, kuras padotībā atrodas finansējuma saņēmējs, nodrošināt, ka sešu mēnešu laikā pēc projekta īstenošanas pabeigšanas ir apstiprināts normatīvais akts, kas nosaka projekta ietvaros izveidotās vai attīstītās informācijas sistēmas vai izveidotā elektroniskā pakalpojuma darbību un lietošanu). |
| 2. | Pašreizējā situācija un problēmas | Personu apliecinošu dokumentu izsniegšanas procesa atbalstam jau vairāk kā 15 gadus tiek veidoti un izmantoti dažādi informācijas un komunikāciju tehnoloģiju risinājumi, kas nodrošina arī fizisko personu datu apstrādi, tomēr šo risinājumu tajā skaitā valsts informācijas sistēmu darbība, iekļaujamā informācija, izveidošanas, uzturēšanas un izmantošanas kārtība līdz šim nav bijusi precīzi regulēta ārējos normatīvajos aktos, kas nereti rada problēmas personu apliecinošu dokumentu izsniegšanas procesā iegūtās informācijas izmantošanai, piemēram, piekļuves tiesību piešķiršanai citai iestādei.  Realizējot Eiropas Reģionālās attīstības fonda (darbības programmas "Infrastruktūra un pakalpojumi" papildinājuma 3.2.prioritātes "Teritoriju pieejamības un sasniedzamības veicināšana" 3.2.2.pasākuma "IKT infrastruktūra un pakalpojumi" 3.2.2.1.aktivitātes "Publiskās pārvaldes elektronisko pakalpojumu un informācijas sistēmu attīstība" 3.2.2.1.1.apakšaktivitātes "Informācijas sistēmu un elektronisko pakalpojumu attīstība") projektu "Pasu sistēmas un Vienotās migrācijas informācijas sistēmas attīstība elektronisko identifikācijas karšu un elektronisko uzturēšanās atļauju (karšu) izsniegšanai", Pilsonības un migrācijas lietu pārvalde (turpmāk – Pārvalde) konsolidēja un attīstīja līdz šim izmantoto Pasu sistēmu, izveidojot jaunu valsts informācijas sistēmu „Personu apliecinošu dokumentu informācijas sistēma” (turpmāk – sistēma). Sistēma izmantojama personu apliecinošu dokumentu izsniegšanai, uzskaitei un pārbaudei.  Saskaņā ar Likumā un protokollēmumā noteikto nepieciešams izstrādāt Ministru kabineta noteikumus, kas nosaka sistēmā iekļaujamo informāciju, kā arī sistēmas izveidošanas, uzturēšanas un izmantošanas kārtību. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Projekta mērķis ir noteikt sistēmā iekļaujamo informāciju, kā arī sistēmas izveidošanas, uzturēšanas un izmantošanas kārtību.  Sistēmā iekļaujama informācija par visu personu apliecinoša dokumenta dzīvesciklu, sākot no informācijas par personu apliecinoša dokumenta sagatavi un tās personalizāciju, personu apliecinoša dokumenta pārvietošanu, izsniegšanu, papildināšanu un līdz par informācijai par dokumenta norakstīšanu, iznīcināšanu vai nodošanu Valsts arhīvā. Sistēmā tiek iekļauta arī informācija par iesniegumiem personu apliecinošu dokumentu izsniegšanai vai papildināšanai, personu samaksātajiem valsts nodevu apmēriem, kā arī informācija par palīgdatiem personu apliecinošu dokumentu izsniegšanas procesa vai sistēmas darbības nodrošināšanai.  Papildus minētajai informācijai sistēmā iekļauj informāciju, lai nodrošinātu personu apliecinošā dokumentā iestrādātajā bezkontakta mikroshēmā iekļautās informācijas pārbaudi. Saskaņā ar Eiropas Savienības tiesību aktiem un starptautiskiem standartiem, ceļošanas dokumentā un uzturēšanās atļaujā (turpmāk – dokuments) iestrādātajā bezkonktakta mikroshēmā iekļautie dati ir elektroniski jāparaksta, lai nodrošinātu to autentiskumu. Šim mērķim katra dokumentu izdevējvalsts (vai izdevējorganizācija, jo ceļošanas dokumentus izsniedz ne tikai valstis, bet arī starptautiskas organizācijas, piemēram, INTERPOL, ANO u.tml.) un/vai izdevējiestāde izveido un uztur speciālu publisko atslēgu infrastruktūru. Publisko atslēgu infrastruktūra tiek izmantota, lai izdotu izdevējvalsts (vai izdevējorganizācijas) un izdevējiestādes sertifikātus, kas nepieciešami, lai apliecinātu un pārbaudītu izdevējiestādes elektronisko parakstu, kas iekļauts tās izdotā dokumenta bezkontakta mikroshēmā, un pārliecinātos par parakstīto datu autentiskumu. Ņemot vērā, ka dokumentiem jānodrošina autentiskuma pārbaudes iespēja jebkurā pasaules vietā, kur šāds dokuments tiek uzrādīts, joprojām aktuāls ir jautājums par dokumenta bezkontakta mikroshēmā iekļauto datu pārbaudei nepieciešamo sertifikātu un atsaukto sertifikātu sarakstu globālo apriti un pieejamību. Ar Sistēmas palīdzību plānots nodrošināt ne tikai Latvijas izsniegto dokumentu bezkontakta mikroshēmās iekļauto datu pārbaudei nepieciešamo sertifikātu un atsaukto sertifikātu sarakstu publicēšanu Starptautiskās Civilās Aviācijas Organizācijas Publisko atslēgu direktorijā (skat. Ministru kabineta 2010.gada 18.maija noteikumi Nr.459 „Par Saprašanās memorandu par līdzdalību elektronisko mašīnlasāmo ceļošanas dokumentu ICAO Publiskās atslēgas direktorijā (ICAO PKD) un izmaksu kopīgu segšanu”), bet arī saglabāt no ICAO PKD lejupielādētos vai no citiem uzticamiem avotiem iegūtos citu valstu (vai organizāciju) izsniegto dokumentu pārbaudei nepieciešamos sertifikātus un atsaukto sertifikātu sarakstus.  Ņemot vērā, ka dažādās valstīs pastāv dažāda kārtība sertifikātu un atsaukto sertifikātu sarakstu izplatīšanai, t.sk. izplatīšanas kanālu izvēlē, nereti sertifikātu un atsaukto sertifikātu sarakstus no citām valstīm saņem ne tikai Pilsonības un migrācijas lietu pārvalde (turpmāk – Pārvalde), bet arī citas iestādes, piemēram, Ārlietu ministrija un Valsts robežsardze, kurām nav tiešs pienākums šo informāciju īpaši sistematizēt, sekot līdzi sertifikātu derīguma termiņiem un nodrošināt piekļuvi pie saņemtajiem sertifikātiem un atsaukto sertifikātu sarakstiem citām iestādēm, kas veic citas valsts izsniegto dokumentu pārbaudi. Projekts paredz, ka, ja cita valsts pārvaldes iestāde saņem iepriekšminētos datus no citas valsts vai organizācijas, tā tos nodod Pārvaldei iekļaušanai Sistēmā, kā arī nosaka Pārvaldi par atbildīgo iestādi šo datu apmaiņas veikšanai ar citām valstīm un organizācijām, tādejādi veicinot labas pārvaldības principu ieviešanu un funkciju dublēšanās novēršanu.  Saskaņā ar Eiropas Savienības tiesību aktiem, dalībvalsts izsniegtā dokumenta bezkontakta mikroshēmā iekļaujami sekundārie biometrijas dati – dokumenta turētāja pirkstu nospiedumu digitālie attēli, paredzot īpašus drošības mehānismus šo datu aizsardzībai. Šie drošības mehānismi garantē, ka sekundāros biometrijas datus no dalībvalsts izsniegta dokumenta var nolasīt tikai ar autorizētu dokumentu pārbaudes termināli (inspekcijas sistēmu), kuru pārvalda autorizēta dalībvalsts iestāde, kuru autorizējusi gan pārbaudāmā dokumenta izdevējvalsts, gan dalībvalsts, kurā veic dokumenta pārbaudi. Drošības mehānismu realizācijai katra dalībvalsts izveido un uztur specializētu publisko atslēgu infrastruktūru, lai izsniegtu sertifikātus, kas nepieciešami dokumentu pārbaudīšanas iestāžu un to pārvaldīto dokumentu pārbaudes terminālu (inspekcijas sistēmu) autorizēšanai, kā arī infrastruktūru, lai nodrošinātu vienotus kontaktpunktus ar sertifikātu apmaiņu saistītai komunikācijai dalībvalstu starpā.  Iepriekš minētā infrastruktūra plānota kā daļa no Sistēmas, tāpēc Projektā paredzēts Sistēmā iekļaut datus, kas nepieciešami, lai autorizētu piekļuvi Pārvaldes izsniegta vai personalizēta personu apliecinoša dokumenta bezkontakta mikroshēmā iekļauto sekundāro biometrijas datu (pirkstu nospiedumu digitālo attēlu) nolasīšanai, kā arī datus, kas autorizē piekļuvi citas valsts vai organizācijas izsniegta ceļošanas dokumenta bezkontakta mikroshēmā iekļauto sekundāro biometrijas datu (pirkstu nospiedumu digitālo attēlu) nolasīšanai, t.i. sertifikātus un kriptogrāfisko atslēgu pārus, kā arī ar iepriekšminēto informāciju saistītos palīgdatus.  Projekts arī paredz, ka Pārvalde kā Sistēmas pārzinis ir atbildīgā iestāde par šo datu izmantošanu citas valsts vai organizācijas autorizēšanai (nodrošinot iespēju citai dalībvalstij nolasīt pirkstu nospiedumu datus no Latvijas izsniegtā dokumenta bezkontakta mikroshēmas), kā arī analogu datu (sertifikātu) pieprasīšanai no citas valsts vai organizācijas (nodrošinot iespēju Latvijas dokumentu pārbaudīšanas iestādei ar tās pārziņā esošajiem dokumentu pārbaudes termināliem (inspekcijas sistēmām) nolasīt pirkstu nospiedumu datus no citas dalībvalsts izsniegta dokumenta bezkontakta mikroshēmas). Prasības, kuras nepieciešams izpildīt, lai viena dalībvalsts autorizētu citu dalībvalsti piekļuvei tās izsniegto dokumentu bezkonktakta mikroshēmās iekļautajiem pirkstu nospiedumu datiem, ir noteiktas ar Eiropas Savienības tieši piemērojamiem tiesību aktiem.  Projektā noteikta sistēmas izveidošanas kārtība, tas ir – apkopojot vēsturisko informāciju, kuru Pārvalde normatīvajos aktos noteiktajā kārtībā uzkrājusi elektroniskā formā personu apliecinošu dokumentu izsniegšanas procesā, un sistēmā iekļaujot tikai to informāciju un tikai tādā apjomā, kāds nepieciešams noteiktā Sistēmas mērķa sasniegšanai, kā arī informāciju, kas iegūta un apstrādāta, nodrošinot normatīvajos aktos noteikto funkciju izpildi personu apliecinošu dokumentu izsniegšanas jomā.  Projektā ir paredzēta kārtība informācijas saņemšanai no citas informācijas sistēmas un informācijas nodošanai citai informācijas sistēmai.  Projektā noteikta sistēmas uzturēšanas un izmantošanas kārtība, tai skaitā noteikta kārtība, kādā citas iestādes var saņemt informāciju no sistēmas. Informācijas sniegšana pamatojoties uz motivētu rakstveida pieprasījumu attiecināma tikai uz tiem gadījumiem, kad starp Pārvaldi un informācijas pieprasītāju nav noslēgta rakstveida vienošanās par tiešsaistes pieeju Sistēmai, un informācija no sistēmas tiek sniegta rakstveidā. |
| 5. | Projekta izstrādē iesaistītās institūcijas | Pilsonības un migrācijas lietu pārvalde. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav. |
| |  |  |  | | --- | --- | --- | | **II. Tiesību akta projekta ietekme uz sabiedrību** | | | | 1. | Sabiedrības mērķgrupa | Projekts attiecas uz personām, kurām izsniegti personu apliecinoši dokumenti, aptuveni 2 150 000. | | 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar | | 3. | Tiesiskā regulējuma finansiālā ietekme | Projekts šo jomu neskar | | 4. | Tiesiskā regulējuma nefinansiālā ietekme | Projekts šo jomu neskar | | 5. | Administratīvās procedūras raksturojums | Projekts šo jomu neskar | | 6. | Administratīvo izmaksu monetārs novērtējums | Projekts šo jomu neskar | | 7. | Cita informācija | Nav | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projektā iekļauto normu izpildi nodrošina Pilsonības un migrācijas lietu pārvalde. |
| 2. | Projekta izpildes ietekme uz pārvaldes funkcijām | Nav attiecināms |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Nav attiecināms |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav attiecināms |
| 6. | Cita informācija | Nav. |

III., IV. un V. sadaļa - projekts šīs jomas neskar.

.

Iekšlietu ministrs R.Kozlovskis

Vīza: Valsts sekretāre I. Pētersone-Godmane

19.06.2013

1373

I.Treiguts, 67219556

[inguss.treiguts@pmlp.gov.lv](mailto:inguss.treiguts@pmlp.gov.lv)